Ena rèsta deth mèn article, s’era memòria non m’enganhe, expausi era idia de qué toti es legisladors e guides dera umanitat, començant pes mès ancians e acabant per Lucurgo, Solon, Mahoma, Napoleon, eca; toti, enquia es mès recents, an estat criminaus, pr’amor qu’en promulgar naues leis violauen es ancianes, qu’auien estat observades fidèuments pera societat e transmetudes de generacion en generacion e tanben pr’amor qu’aguesti òmes non arreculèren dauant es vessaments de sang (de sang innocenta e a viatges eroïcaments vessada entà deféner es ancianes leis) per pòca que siguesse era utilitat qu’obtengueren en aquerò.